|  |
| --- |
| **1988-1992 թվականներին Ադրբեջանի Հանրապետությունից բռնագաղթված և Հայաստանի Հանրապետության քաղաքացիություն ստացած անձի կողմից զբաղեցրած բնակելի տարածքը սեփականաշնորհելու մասին կառավարության որոշման նախագծի հիմնավորում** |
| 1. **Անհրաժեշտությունը**

Սույն որոշման ընդունումը բխում է 1988-1992 թվականներին Ադրբեջանի Հանրապետությունից բռնագաղթված և Հայաստանի Հանրապետության քաղաքացիություն ստացած անձանց իրավական և սոցիալ-տնտեսական երաշխիքների մասին Հայաստանի Հանրապետության օրենքի և Հայաստանի Հանրապետության կառավարության 2001 թվականի մայիսի 14-ի N404 որոշման կատարումից՝ Հայաստանի Հանրապետության տարածքում հանրակացարանային կացարաններում (բնակելի տարածքներում) բնակվող Ադրբեջանի Հանրապետությունից բռնագաղթված և Հայաստանի Հանրապետության քաղաքացիություն ստացած ընտանիքների սոցիալ-տնտեսական և իրավական երաշխիքների ապահովման անհրաժեշտությունից։1. **Ընթացիկ իրավիճակը և խնդիրները**
 |
| ՀՀ ՏԿԵՆ պետական գույքի կառավարման կոմիտեին (այսուհետ` Կոմիտե) ամրացված` ք. Երևան, Մոլդովական փողոց 29/1 հանրակացարան հասցեի Ադրբեջանի Հանրապետությունից բռնագաղթված և ՀՀ քաղաքացիություն ստացած քաղաքացին դիմում է ներկայացրել Կոմիտե, որով խնդրել է իր կողմից զբաղեցրած բնակելի տարածքը սեփականության իրավունքով տրամադրել իրեն: Նշված հասցեի բնակիչը իր դիմումին կից Կոմիտե է ներկայացրել ՀՀ կառավարության 2001 թվականի մայիսի 14-ի թիվ 404 որոշմամբ (այսուհետ` Որոշում) հաստատված կարգով պահանջվող բոլոր փաստաթղթերը։ |
| Քաղաքացու անձնագրային տվյալներրը ներկայացվել է ՀՀ ոստիկանության անձնագրային և վիզաների վարչություն` ճշտելու սույն նախագծի հավելվածով նշված հասցեում բնակվող քաղաքացու հաշվառումը, ինչպես նաև այդ քաղաքացուց բացի տվյալ հասցեում այլ անձանց հաշվառված լինելու վերաբերյալ տեղեկատվությունը: Ներկայումս Կոմիտեի տնօրինության տակ գտնվող տարածքների ճշգրտման աշխատանքների իրականացման արդյունքում հնարավոր են մակերեսների տարբերություններ, և նախագծի հավելվածի ցանկով նշված, Կոմիտեի ենթակայության՝ ք. Երևան, Մոլդովական փողոց 29/1 հանրակացարանի նշված սենյակում բնակվող քաղաքացու հետ պայմանագիր կնքելիս առաջարկվում է նախագծում ներառել դրույթ՝ պայմանագիր կնքելիս հիմք ընդունել սահմանված կարգով գրանցում ստացած վկայականի հատակագծի մակերեսը՝ մինչև 3% թույլատրելի շեղումով։ Հիմք ընդունելով Հայաստանի Հանրապետության կառավարության 2001 թվականի մայիսի 14-ի N404 որոշման պահանջները, ներկայացված փաստաթղթերի հիման վրա, Կոմիտեի կողմից մշակվել է 1988-1992 թվականներին Ադրբեջանի Հանրապետությունից բռնագաղթված և Հայաստանի Հանրապետության քաղաքացիություն ստացած անձի կողմից զբաղեցրած բնակելի տարածքը սեփականաշնորհելու մասին ՀՀ կառավարության սույն որոշման նախագիծը:  |

1. **Տվյալ բնագավառում իրականացվող քաղաքականությունը**

Ապահովել երկար տարիներ հանրակացարաններում բնակվող փախստական ընտանիքներին բնակարանով:

1. **Կարգավորման նպատակը և բնույթը**

ՀՀ օրենսդրության սահմաններում իրականացնել բնակելի տարածքների սեփականաշնորհում, ապահովելով Ադրբեջանի Հանրապետությունից բռնագաղթված և Հայաստանի Հանրապետության քաղաքացիություն ստացած անձանց՝ մշտական բնակարաններով։

1. **Նախագծի մշակման գործընթացում ներգրավված ինստիտուտները և անձիք**

Նախագիծը մշակվել է ՀՀ ՏԿԵՆ Պետական գույքի կառավարման կոմիտեի կողմից:

1. **Ակնկալվող արդյունքը**

Բնակչության կենցաղային պայմանների բարելավումը:

1. **Պետական բյուջեում կամ տեղական ինքնակառավարման մարմինների բյուջեների վրա ազդեցությունը**

1988-1992 թվականներին Ադրբեջանի Հանրապետությունից բռնագաղթված և Հայաստանի Հանրապետության քաղաքացիություն ստացած անձի կողմից զբաղեցրած բնակելի տարածքը սեփականաշնորհելու մասին ՀՀ կառավարության որոշման նախագծի ընդունման կապակցությամբ պետական և տեղական ինքնակառավարման մարմինների բյուջեներում ծախսերի և եկամուտների էական ավելացում և նվազեցում չի նախատեսվում:

1. **Նախագծի ընդունման առնչությամբ ընդունվելիք այլ իրավական ակտերի կամ դրանց ընդունման անհրաժեշտության բացակայության մասին տեղեկանք**

Նախագծի ընդունումը այլ իրավական ակտերում փոփոխություններ կատարելու անհրաժեշտություն չի առաջացնի:

1. **Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ:**

Նախագիծը բխում է ՀՀ կառավարության 2021 թվականի նոյեմբերի 18-ի Հայաստանի Հանրապետության կառավարության 2021-2026 թվականների գործունեության միջոցառումների ծրագիրը հաստատելու մասին թիվ 1902-Լ որոշման 97-րդ կետի պահանջներից՝ բնակչության սոցիալ-տնտեսական խնդիրների լուծում, այդ նպատակով պետական սեփականություն համարվող հանրակացարանային տարածքների նվիրատվության և սեփականաշնորհման գործընթացի ավարտում։